Karta Sevenadurel Breizh a zo ur skrid bet sinet d'ar 4 a viz Here 1977, gant ar Republik c'hall, gant an Établissement public régional de Bretagne (anv ar rannvro er skrid) ha kuzulioù-departamant Aodoù-an-Norzh (hiziv an deiz Aodoù-an-Arvor), Penn-ar-Bed, Il-ha-Gwilen, Morbihan ha Liger-Atlantel. Evit ar wech kentañ ez eo anavezet ez ofisiel "personelezh sevenadurel" Breizh hag ar pal a zo derc'hel dezhi. Aotreet e oa bet ar pennaenn-se gant Prezidant ar Republik Valéry Giscard d'Estaing hag ofisielaet d'an 8 a viz C'hwevrer e-pad ur brezegenn e Ploermael, o respont d'ur c'hoant eus ar Bretoned. E 1978 eo krouet Kuzul sevenadurel Breizh hag e 1981 Skol-Uhel ar Vro gant Kuzul Rannvroel Breizh ha Kuzul-departamant Liger-Atlantel, an aozadurioù nevez-se a gemer plas ar C'harta.